Stasys Lipskis

Stasys Lipskis (g. 1941 m. liepos 11 d. Kuršėnuose, Šiaulių apskritis) – Lietuvos žurnalistas, literatūros kritikas, publicistas.

Biografija 
Mokydamasis vakarinėje mokykloje dirbo Kuršėnų tarybiniame ūkyje, Kuršėnų rajkoopsąjungoje, Pavenčių vartotojų kooperatyve. 1959 m. baigė Kuršėnų darbo jaunimo vidurinę mokyklą.1962–1967 m. dirbo laikraščio „Komjaunimo tiesa“ redakcijoje. 1967 m. Vilniaus universitete baigė žurnalistiką. 1968–1973 m. savaitraščio „Literatūra ir menas“ redakcijos Literatūros kritikos skyriaus vedėjas. 1974–1983 m. Lietuvos kino studijos, Lietuvos valstybinio kinematografijos komiteto vyr. redaktorius, LSSR rašytojų sąjungos literatūros konsultantas, žurnalo „Nemunas“ redakcijos darbuotojas. 1983–1988 m. leidinio „Naujos knygos“, 1989–1990 m. ir 1993–1994 m. žurnalo „Knygnešys“ vyr. redaktorius. 1994–1997 m. Lietuvos kultūros ministerijos Literatūros ir leidybos skyriaus viršininkas. 1991 m. įsteigė leidyklą „Žuvėdra“.

Nuo 1972 m. Lietuvos rašytojų sąjungos narys. 2003 m. lapkričio 20 d. Vilniuje įkurto Kuršėniškių klubo prezidentas.

Kūryba 
Išleido gyvenimo ir kūrybos apybraižų, sudarė straipsnių rinkinių, pasikalbėjimų su lietuvių rašytojais. Su Henriku Šablevičiumi parašė meninio filmo „Mažos mūsų nuodėmės“ (1979 m., pagal Raimondo Kašausko to paties pavadinimo romaną, rež. H. Šablevičius) scenarijų. Pagal jo scenarijus sukurti dokumentiniai filmai „Rankos“ apie Eduardą Mieželaitį ir „Dienoraštis be datų“ apie Justiną Marcinkevičių.

Bibliografija 
 Dialogas su herojumi: penki apmąstymai apie literatūrą ir gyvenimą. – Vilnius: Vaga, 1972. – 115 p.
 Šiuolaikinės apysakos horizontai: etiudai apie 1960–1975 m. lietuvių tarybinę apysaką. – Vilnius: Vaga, 1976. – 289 p.
 Lietuviško žodžio atgarsiai: rusų tarybinė kritika apie lietuvių literatūrą. – Vilnius: Vaga, 1976. – 500 p.
 Lietuviško žodžio atgarsiai: TSRS tautų tarybinė kritika apie lietuvių literatūrą. – Vilnius: Vaga, 1979. – 636 p.
 Interviu su rašytojais. – Vilnius: Vaga, 1980. – 544 p.
 Jonas Šimkus: gyvenimo ir kūrybos metmenys. – Vilnius: Vaga, 1981. – 339 p.
 Nuo kaimo iki miesto (apie Žemaitės ir P. Ziberto literatūrinių premijų laureatus). – Vilnius: Vaga, 1983. – 293 p.
 Kostas Korsakas. – Kaunas: Šviesa, 1983. – 128 p.
 Antanas Vienuolis šiandien. – Vilnius: Vaga, 1984. – 206 p.
 Žodžiai idėjos draugams (su Jonu Šimkumi). – Vilnius: Vaga, 1986. – 336 p.
 Apyaušrio blyksniai (apie Antano Venclovos, Jono Šimkaus, Kosto Korsako kūrybinį kelią): apybraižos. – Vilnius: Vyturys, 1987. – 284 p.
 Ten, kur Venta: apybraižos. – Vilnius: Vaga, 1987. – 317 p.
 Kostas Korsakas. – Vilnius: Vaga, 1989.
 Spindėjo beržas tolumoj, dokumentinė apysaka apie Paulių Širvį. – Vilnius: Žuvėdra, 1991. – 159 p.
 Ričardo Jakučio dailės kolekcija. – Vilnius: POLI, 1993. – 14 p.
 Vilniaus legendos, lietuvių ir lenkų kalba. – Vilnius: Žuvėdra, 1998. – 143 p.
 Margi paukšteliai pasauly skraido: 1700 lietuvių mįslių ir minklių. – Vilnius: Žuvėdra, 1998. – 127 p.
 Paulius Širvys: biografinė apybraiža. – Kaunas: Dajalita, 2000. – 237 p.
 Mįslių skrynelė: 3000 lietuvių mįslių ir minklių. – Vilnius: Žuvėdra, 2002. – 287 p.
 Kuršėnų enciklopedija (sud. Vytautas Kirkutis, Stasys Lipskis). – Vilnius: Žuvėdra, 2005. – 312 p.: iliustr. – ISBN 9986-500-99-0
 Spindėjo beržas tolumoj…: sakmė apie Paulių Širvį. – Vilnius: Žuvėdra, 2006. – 270 p. – ISBN 9955-669-13-6
 Laimonas Noreika gyvenime, scenoje, ekrane: knyga-albumas. – Vilnius: Žuvėdra, 2007. – 119 p.: iliustr. – ISBN 978-9955-669-23-4
 Širdies ir altorių šviesoj: meninė apybraiža apie monsinjorą Kazimierą Vasiliauską. – Vilnius: Žuvėdra, 2009. – 111 p. – ISBN 978-9955-669-50-0
 Amžiaus audrų paviliotas: knyga apie Justą Paleckį. – Vilnius: Žuvėdra, 2010. – 284 p. – ISBN 978-9955-669-57-9
 Dešimtmečių akimirkos: knyga-albumas apie Prezidentą Algirdą Brazauską. – Vilnius: Žuvėdra, 2010. – 83 p.: iliustr. – ISBN 978-9955-669-72-2
 Mįslių skrynelė: 3000 lietuvių mįslių ir minklių (dail. Aušra Čapskytė). – Vilnius: Žuvėdra, 2010. – 308 p. – ISBN 978-9955-669-27-2
 Asmenybių gyvenimo perlai: meninės apybraižos. – Vilnius: Žuvėdra, 2011. – 255 p. – ISBN 978-9955-669-81-4
 Kuršėnų krašto žmonės: enciklopedinio pobūdžio leidinys (sud. Vytautas Kirkutis, Stasys Lipskis). – Vilnius: Žuvėdra, 2011. – 223 p.: iliustr. – ISBN 978-9955-669-79-1

Šaltiniai

Nuorodos 
 V. Terleckas. Nauji mitai, išplaunantys ribą tarp gėrio ir blogio, arba nesaikingai nupudruotas J. Paleckis, 2011-11-16

Lietuvos kritikai
Lietuvos žurnalistai
Lietuvos redaktoriai
Lietuvos leidėjai